Diari Oficial de la Generalitat Valenciana


Sumari del DOGV 8221, del 26-01-2018 (2018/590)

RESOLUCIÓ de 29 de desembre de 2017, de la Direcció General d'Universitat, Investigació i Ciència, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2017-2018 en les universitats públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/590


Data del document
:   29-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de desembre de 2017, de la Direcció General d'Universitat, Investigació i Ciència, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2017-2018 en les universitats públiques de la Comunitat Valenciana. [2018/590]  
Per Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV 7805, 14.06.2016).  
Mitjançant una resolució de 31 d'agost 2017, de la Conselleria d'Educació Investigació, Cultura i Esport, es convoquen les beques salari lligades a la renda per a la realització d'estudis universitaris durant el curs acadèmic 2017-2018 en les universitats públiques de la Comunitat Valenciana.  
De conformitat amb el que estableix l'apartat segon i tercer de la Resolució de 31 d'agost 2017, la subvenció que es concedeix a través de la present resolució té caràcter plurianual, ja que està condicionada a la Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris, en la part referent a la beca de quantia fixa.  
Per als alumnes beneficiaris de la beca de quantia fixa lligada a la renda convocada per mitjà de la Resolució de 3 d'agost de 2017 abans citada que, al seu torn, resulten beneficiaris de la beca salari lligada a la renda, l'import de l'ajuda serà una quantia que complete la beca de quantia fixa lligada a la renda del ministeri, fins a arribar a la quantia màxima de 6.000 euros, tal com preveu la Resolució de convocatòria de 31 d'agost 2017. Publicada la resolució de concessió de les beques convocades per mitjà de la Resolució de 3 d'agost de la Secretaria d'Estat d'Educació, Formació Professional i Universitats, i per resolució de la directora general d'Universitat, Investigació i Ciència, es determinarà l'import mencionat per a cada un dels alumnes que en siguen beneficiaris.  
De conformitat amb el que preveu l'apartat seté, punt 1, de la resolució de convocatòria, aquestes beques es concediran en règim de concurrència competitiva. En el cas que l'import de les beques proposades per a concessió supere l'import global màxim previst en la convocatòria, les beques s'adjudicaran, en primer lloc, als alumnes de segon i de cursos posteriors, a què fa referència l'article 2n, punt 2, de l'Ordre 22/2016, de 10 de juny, que hagen resultat beneficiaris d'aquesta beca en convocatòries anteriors. Si hi ha crèdit suficient, es passarà a adjudicar les beques als alumnes que inicien estudis universitaris, a què fa referència l'article 2n, punt 1, de l'esmentada Ordre 22/2016.  
  
Així mateix, l'apartat seté, punt 2, disposa que les beques es concediran en ordre descendent, d'acord amb la nota mitjana obtinguda pels alumnes proposats per a concessió, en el curs acadèmic anterior o l'últim realitzat. En aquest supòsit les beques s'adjudicaran fins que s'esgote l'import global màxim previst en la resolució de convocatòria, i estaran exclosos de la beca els i les alumnes que tinguen la nota mitjana inferior a la de l'alumne/a o alumnes en què s'esgote l'import global màxim.  
En data 28 de desembre de 2017 es reuneix la comissió de selecció establida en l'article 20 de l'Ordre 22/2016 i de conformitat amb allò que disposa l'article 21 de l'Ordre 22/2016, estudia i comprova les sol·licituds i alça acta en què es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitat, Investigació i Ciència per a la seua signatura, per la qual cosa, per delegació del conseller d'Educació, Investigació, Cultura i Esport, establit en l'article 22 de l'Ordre 22/2016 i en l'apartat desseté de la Resolució de 31 d'agost 2017, anteriorment citades, resolc:  
  
Primer  
Concedir per un import total de 7.797.000,00 ?, sense superar l'import global màxim de 7.800.000 - (set milions huit-cents mil euros) previstos per a l'exercici pressupostari 2017, la beca salari lligada a la renda als i a les alumnes que compleixen els requisits establits en la Resolució de 31 d'agost 2017, de la Conselleria d'Educació, Investigació, Cultura i Esport per la qual es convoquen les beques salari lligades a la renda per a la realització d'estudis universitaris durant el curs acadèmic 2017-2018 en les universitats públiques de la Comunitat Valenciana, ordenats per nota mitjana i relacionats en els següents annexos:  
  
1. Annex I-A: Alumnes de segon curs  
2. Annex I-B: Alumnes que han iniciat els estudis en el curs acadèmic 2017-2018  
  
Segon  
Entregar a cada universitat pública de la Comunitat Valenciana l'import de la beca dels i les alumnes que es relacionen en el annex I-A en les quanties següents:  
Universitat de València-Estudi General 1.059.000,00 -  
Universitat Politècnica de València 378.000,00 -  
Universitat d'Alacant 678.000,00 -  
Universitat Jaume I de Castelló 268.500,00 -  
Universitat Miguel Hernández d'Elx 193.500,00 -  
TOTAL 2.577.000,00 -  
  
Tercer  
Entregar a cada universitat pública de la Comunitat Valenciana l'import de la beca dels i les alumnes que es relacionen en el annex I-B en les quanties següents:  
Universitat de València-Estudi General 2.007.000,00 -  
Universitat Politècnica de València 675.000,00 -  
Universitat d'Alacant 1.261.500,00 -  
Universitat Jaume I de Castelló 633.000,00 -  
Universitat Miguel Hernández d'Elx 643.500,00 -  
TOTAL 5.220.000,00 -  
  
Quart  
Denegar la beca salari lligada a la renda a les persones sol·licitants relacionades en l'annex II d'aquesta resolució, per no complir algun o alguns dels requisits establits en la Resolució de 31 d'agost de 2017, de la Conselleria d'Educació, Investigació, Cultura i Esport, per la qual es convoquen les beques salari lligades a la renda per a la realització d'estudis universitaris durant el curs acadèmic 2017-2018 en les universitats públiques de la Comunitat Valenciana, i en aquesta relació s'indica el motiu de la denegació.  
  
Cinqué  
Aquesta subvenció té caràcter plurianual, es finança amb càrrec a la línia de subvenció S1313000, «Beques alumnes ensenyaments universitaris i estudis superiors», del pressupost de la Generalitat per a l'any 2017, dotada amb un import global de 36.304.778,00 ?, i es destina per a la concessió d'aquestes beques 81.439.112 - (deu milions set-cents mil euros), distribuïts en les anualitats 2017 i 2018, i la distribució per anualitats és la següent:  
Per a l'exercici pressupostari 2017: 7.800.000 - per a sufragar l'import de les beques concedides als alumnes relacionats en els annexos I-A i I-B de la present resolució, l'import total de les quals és de 7.797.000,00 ?.  
Per a l'exercici pressupostari 2018: 2.900.000 - per a sufragar l'import de les beques que es concedisquen als alumnes, la quantia del qual s'establirà mitjançant una resolució d'acord amb el que disposa l'apartat díhuit.b de la convocatòria, una vegada es publique la resolució de concessió de les beques convocades per Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs 2017-2018, per a estudiants que cursen estudis postobligatoris.  
  
Aquest últim import està condicionat a l'existència de consignació pressupostària suficient i adequada en l'exercici 2018.  
  
Sisé  
La relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport, que s'indica a continuació: http://www.ceice.gva.es/web/universidad/ayudas-y-becas  
  
Seté  
Ordenar la publicació de les relacions de les persones sol·licitants a les quals es concedeix o es denega la subvenció en el Diari Oficial de la Generalitat Valenciana.  
  
Huité  
Aquesta resolució produirà efectes des del moment en què se signe.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de desembre de 2017.- La directora general d'Universitat, Investigació i Ciència: Josefina Bueno Alonso.